Weduwee dood voor moordverhoor | Maroela Media
Tony Strydom. (Foto: Zoutpansberger)
Rieta Strydom (65), wat tereggestaan het op die moord op haar man, Tony, drie jaar gelede, is dood voordat sy verhoor kon word.
Daar is destyds bespiegel dat die voorval moontlik ŉ plaasaanval kon wees.
Kol. Moatshe Ngoepe, polisiewoordvoerder in Limpopo, het gesê Rieta is op 18 Mei vanjaar in Standerton in Mpumalanga aan natuurlike oorsake dood.
Verdere inligting oor haar dood is nie bekend nie.
In April vanjaar het die polisie hul ondersoek na die moord op Strydom (45) as “ingewikkeld” bestempel nadat sy weduwee en een seun, Hendrik (25), in die hof op Louis Trichardt verskyn het in verband met sy skietdood amper drie jaar gelede.
Die Zoutpansberger het vandeesweek berig Tony se ander seun, Pieter, het hom vroeër aan die polisie in Standerton oorgegee in verband met sy pa se dood. Hy is sedertdien op borgtog van R1 000 vrygelaat, het die koerant berig.
Ngoepe het gesê die broers verskyn weer op 1 November in die hof.
Kyk nou net, op borgtog uit vir R1000, dit vir moord, nee wat, verstaan nie ons regstelsel nie. Hy hoort in die tronk nie in die strate.
Dit is vir my uiters ontstellend dat daar deesdae soveel berigte is van kinders wat hulle ouers leed aandoen, vermoor of selfs toelaat dat hulle ouers op straat bly. Ek loop nie met die Bybel onder my arm nie, maar dit se “eer jou Vader en jou Moeder”. Mens het eintlik nie woorde vir sulke siek mense nie.
Dalk het pa kinders en ma mishandel hul lewe lank…dan kom mens net op n dag dat jy nie meer kan nie…veral omdat albei broers betrokke is….al wat ek kan dink
Was hy dalk verwant aan Barend Strydom (aka Wit Wolf)?